'Prvih nekoliko dana vladala je prava euforija' - Nijemci se prisjećaju dana kada je pao Berlinski zid
Jochen Staadt: "Krenuo sam prema Zidu biciklom.  Prema meni se kretala masa ljudi.  Bili su u dobrom raspoloženju, uskoro smo svi zajed
Iznenadnipad Berlinskog zida – čiju se dvadeseta godišnjica obilježava ovih dana –fascinirao je čitav svijet. Kako izBerlina javlja Sonja Pace, glavni grad Njemačke u posljednja se dva desetljećadosta promijenio. No i danas su vrlo žive uspomene na večer 9. studenog 1989.kada je nestao vjerojatno najpoznatiji simbol hladnog rata. Berlin je danas moderna metropola ukojoj živi više od tri milijuna ljudi.Razlike između zapadnog i istočnog dijela i danas se vide, no svemanje. Strancu je sve teže zamisliti daje Berlin desetljećima bio zidom podijeljeni grad, simbol hladnog rata. No, Elfi i Juergen Bachman dobro se sjećajunoći od 9. na 10. studenog, kada je Berlinski zid postao dio prošlosti. 'Gledali smo sve na televiziji. Zgrabili smo putovnice i krenuli na obližnjigranični prijelaz. Graničar nam jepodijelio formulare za izlaz iz zemlje.Nitko nije imao olovku...' – sjeća se Juergen Bachman. Jochen Staadt, predavač naberlinskom Slobodnom sveučilištu, pratio je događaje iz zapadnog dijela grada. "Krenuo sam prema Zidu biciklom. Prema meni se kretala masa ljudi. Bili su u dobrom raspoloženju, uskoro smo svizajedno pili na ulici i u obližnjim birtijama u Kreuzbergu. Ti prvi dani prošli su u pravoj euforiji" - kaže ovaj bivši 'zapadni Berlinčanin'. Juergen Bachman kaže da su paduBerlinskog zida prethodili masovni ulični prosvjedi. 'Sastajali smo se prvo u crkvama,kasnije su krenuli prosvjedi na glavnim trgovima, na Alexanderplatzu. Osjećalo se da se sprema nešto veliko' – kažegospodin Bachman. No, nitko baš nijemogao zamisliti što će se točno dogoditi, dodaje njegova supruga ElfiBachman. Ona dodaje da je i danas pomalovrijeđa što su mediji njihov prvi odlazak u zapadni dio Berlina opisali kao –priliku za shopping. "Poanta nije bila u odlasku u kupovinu. Postojao je osjećaj slobode – da sami možemodonositi odluke, otići u posjet nekome u drugi dio grada. Ukratko, da možemo raditi ono što nam je dotada bilo zabranjeno' – kaže Elfi Bachman.Ovaj bračni par kaže da nitko nije očekivao tako brz slijed događaja –od 'otvaranja' zida pa do ujedinjenja Njemačke. Ostaci Berlinskog zida danas se u glavnom gradu Njemačke jedvanaziru. Tamo gdje su namjernoostavljeni, oni služe za poduku novoj generaciji, kako kaže jedan otac koji jetu doveo svog sina. 'Djeca su budućnost i moraju znatikakav je bio hladni rat, kroz kakve smo brutalnosti i strahove mi ovdjeprolazili...Nadajmo se da će njihov život biti bolji' – rekao nam je ovajBerlinčanin.